Letea Basoa

Letea basoa Errumaniako erreserba natural zaharrena da. 1938an sortu zen, Errumaniako Ministroen Kontseiluak natura erreserba izendatzeko erabakia onartu zuenean.  

Basoa Danubioren deltan dago, Sulina eta Chilia adarren artean. 2,825 ha inguruko azalera du (28.25 km2 edo 6,980 akre). 

Baso hori izan zen Danubioko Delta Biosfera Erreserbaren hasierako oinarria, zein Gizateriaren Ondare izendatu baitute. 1992an Biosferaren Erreserba izendatu zuten nazioartean, UNESCOren Gizakia eta Biosfera Programaren esparruan.UNEP-WCMC Protected Areas Programme - Danube Delta Biosphere Reserve. 

Itxura subtropikala du, Periploca graeca izeneko landarea hazten delako. Landare mediterranear honek Danubioko Deltan aurkitzen du bere aterperik iparraldekoena. Horrekin batera, liana motak eta beste landare igokari batzuk zuhaitzen adarretan ehuntzen dira, hala nola basamahatsondoa, lupulu arrunta eta huntza.UNEP-WCMC Protected Areas Programme - Danube Delta Biosphere Reserve. Danube Delta Biosphere Reserve - General Presentation. 

Letea Basoa, batez ere, makal zuria, makal beltza, zumarra, haritz kankuduna, ezki ilauntsua, lizar hostotxikia eta haltz beltza bezalako zuhaitzez osatuta dago. Aurrekoekin batera, mulu edo zuhaizka txikien espezieen aniztasun handiak osatzen du basoa. Danube Delta Biosphere Reserve - General Presentation. 

Fauna aberatsa ere badu: belatz hankagorria, arrano beltza, arrabola, amua, orsini sugegorria eta Danubioren deltako ponia. Erreserban gutxi gorabehera 1.600 intsektu-espezie daude identifikatuta.Danube Delta Biosphere Reserve - General Presentation. 

 Erreferentziak 

 Kanpo estekak 

Kategoria:Parke nazionalen aurkibide txantiloiak
Kategoria:Errumaniako naturagune babestuak